CELEX: 32006R1722
Language: mt
Date: 2006-11-21 00:00:00
Title: Regolament tal-Kummissjoni (KE) Nru 1722/2006 tal- 21 ta' Novembru 2006 li jemenda r-Regolamenti (KE) Nru 1431/94, (KE) Nru 2497/96, (KE) Nru 1396/98, (KE) Nru 701/2003 u (KE) Nru 593/2004, u f'dak li jirrigwarda d-depożiti tal-applikazzjonijiet għal-liċenzji fis-settur tal-laħam tat-tjur u tal-bajd għall-ewwel tliet xhur tal-2007.

17.12.2008       MT              Il-Ġurnal Uffiċjali ta’ l-Unjoni Ewropea                             607

32006R1722

22.11.2006                    IL-ĠURNAL UFFIĊJALI TA’ L-UNJONI EWROPEA                             L 322/3

                REGOLAMENT TAL-KUMMISSJONI (KE) Nru 1722/2006

                                     tal-21 ta’ Novembru 2006

li jemenda r-Regolamenti (KE) Nru 1431/94, (KE) Nru 2497/96, (KE) Nru 1396/98, (KE)
         Nru 701/2003 u (KE) Nru 593/2004, u f'dak li jirrigwarda d-depożiti tal-
   applikazzjonijiet għal-liċenzji fis-settur tal-laħam tat-tjur u tal-bajd għall-ewwel tliet
                                         xhur tal-2007.

IL-KUMMISSJONI TAL-KOMUNITAJIET EWROPEJ,

wara li kkunsidrat it-Trattat li jistabbilixxi l-Komunità Ewropea,

wara li kkunsidrat ir-Regolament tal-Kunsill (KEE) Nru 2771/75 tad-29 ta’ Ottubru 1975
dwar l-organizzazzjoni komuni tas-suq tal-bajd1, u b'mod partikolari l-Artikolu 6(1) tiegħu,

wara li kkunsidrat ir-Regolament tal-Kunsill (KEE) Nru 2777/75 tad-29 ta' Ottubru 1975 dwar
l-organizzazzjoni komuni tas-suq tal-laħam tat-tjur2, u b'mod partikolari l-Artikolu 6(1)
tiegħu,

wara li kkunsidrat ir-Regolament tal-Kunsill (KE) Nru 774/94 tad-29 ta' Marzu 1994 li jiftaħ
u jipprovdi l-amministrazzjoni ta' ċerti kwoti tat-tariffa Komunitarja għal-laħam taċ-ċanga ta'
kwalità għolja u għal-laħam tal-majjal, il-laħam tat-tjur, il-qamħ u l-maħlut u tipi ta' nuħħala,
il-frak iebes u fdalijiet oħra3, u b'mod partikolari l-Artikolu 7 tiegħu,

wara li kkunsidrat ir-Regolament tal-Kunsill (KEE) Nru 2783/75 tad-29 ta’ Ottubru 1975 fuq
is-sistema komuni għall-kummerċ fl-ovalbumin u l-lactalbumin4, u b'mod partikolari l-
Artikolu 4(1) tiegħu,

wara li kkunsidrat ir-Regolament tal-Kunsill (KE) Nru 2286/2002 tal-10 ta’ Diċembru 2002
dwar l-arranġamenti applikabbli għal prodotti agrikoli u oġġetti li jirriżultaw mill-ipproċessar

1
        ĠU L 282, 1.11.1975, p. 49. Ir-Regolament kif emendat l-aħħar bir-Regolament (KE) Nru 679/2006
        (ĠU L 119, 4.5.2006, p. 1).
2
        ĠU L 282, 1.11.1975, p. 77. Ir-Regolament kif emendat l-aħħar bir-Regolament (KE) Nru 679/2006.
3
        ĠU L 91, 8.4.1994, p. 1. Ir-Regolament kif emendat bir-Regolament tal-Kummissjoni (KE)
        Nru 2198/95 (ĠU L 221, 19.9.1995, p. 3).
4
        ĠU L 282, 1.11.1975, p. 104. (kif emendat l-aħħar bir-Regolament tal-Kummissjoni (KE) Nru 2916/95,
        (ĠU L 305, 19.12.1995, p. 49).
 ---pagebreak--- 608               MT              Il-Ġurnal Uffiċjali ta’ l-Unjoni Ewropea                   17.12.2008

ta' prodotti agrikoli li joriġinaw fl-Istati Afrikani, tal-Karibew u tal-Paċifiku, (Stati AKP) u r-
Regolament li jħassar (KE) Nru 1706/985, u b’mod partikolari l-Artikolu 5 tiegħu,

wara li kkunsidrat ir-Regolament tal-Kunsill (KE) Nru 2398/96 tat-12 ta' Diċembru 1996 li
jiftaħ kwota ta' tariffa għal-laħam tad-dundjan li joriġina u ġej minn Iżrael kif hemm
ipprovdut fil-Ftehim ta' Assoċjazzjoni u l-Ftehim Interim bejn il-Komunità Ewropea u l-Istat
ta' Iżrael6, u b'mod partikolari l-Artikolu 2 tiegħu,

wara li kkunsidrat ir-Regolament tal-Kunsill (KE) Nru 779/98 tas-7 ta' April 1998 fuq l-
importazzjoni fil-Komunità ta' prodotti agrikoli li ġejjin mit-Turkija, li jħassar ir-Regolament
(KEE) Nru 4115/86 u jemenda r-Regolament (KE) Nru 3010/957 u b'mod partikolari l-
Artikolu 1 tiegħu,

Billi:

(1)      Ir-Regolament tal-Kummissjoni (KE) Nru 2497/968 jistabbilixxi proċeduri għall-
         applikazzjoni fis-settur tal-laħam tat-tjur l-arranġamenti li hemm provvediment
         dwarhom fil-Ftehim tal-Assoċjazzjoni u fil-Ftehim Tranżitorju bejn il-Komunità
         Ewropea u l-Istat ta' Iżrael

(2)      Ir-Regolament tal-Kummissijoni (KE) Nru 1396/989 jippreskrivi proċeduri sabiex jiġi
         applikat fis-settur tal-laħam tat-tjur ir-Regolament tal-Kunsill (KE) Nru 779/98 dwar l-
         importazzjoni fil-Komunità ta' prodotti agrikoli li joriġinaw fit-Turkija, li jħassar ir-
         Regolament (KEE) Nru 4115/86 u li jemenda r-Regolament (KE) Nru 3010/95

(3)      Ir-Regolament tal-Kummissjoni (KE) Nru 701/200310 jippreskrivi regoli dettaljati
         sabiex jiġi applikat ir-Regolament tal-Kunsill (KE) Nru 2286/2002 rigward l-
         arranġamenti applikabbli għal importazzjonijiet ta’ ċertu laħam tat-tjur u prodotti mill-
         bajd li joriġinaw fl-Istati Afrikani, tal-Karibew u tal-Paċifiku (Stati ACP)

(4)      Ir-Regolament tal-Kummissjoni (KE) Nru 593/200411 jiftaħ u jipprovdi għall-
         amministrazzjoni tal-kwoti ta' tariffi fis-settur tal-bajd u għall-abjad tal-bajd.

(5)      Dawn ir-Regolamenti kollha jistipulaw li l-applikazzjonijiet għal-liċenzji tal-
         importazzjoni ma jistgħux jiġu introdotti ħlief waqt l-ewwel sebat ijiem tax-xahar li
         jiġi qabel kull perjodu bil-kwota speċifika. Fid-dawk tas-sħubija tal-Bulgarija u tar-
         Rumanija mal-Unjoni Ewropea mill-1 ta' Jannar 2007, huwa meħtieġ li jiġi stipulat
         perjodu differenti għad-depożitu tal-applikazzjonijiet għal-liċenzji għal-ewwel tliet
         xhur tas-sena 2007.

5
         ĠU L 348, 21.12.2002, p. 5.
6
         ĠU L 327, 18.12.1996, p. 7.
7
         ĠU L 113, 15.4.1998, p. 1.
8
         ĠU L 338, 28.12.1996, p. 48. Ir-Regolament kif emendat l-aħħar bir-Regolament (KE) Nru 361/2004
         (ĠU L 63, 28.2.2004, p. 15).
9
         ĠU L 187, 1.7.1998, p. 41. Ir-Regolament kif emendat l-aħħar bir-Regolament (KE) Nru 1043/2001
         (ĠU L 145, 31.5.2001, p. 24).
10
         ĠU L 99, 17.4.2003, p. 32.
11
         ĠU L 94, 31.3.2004, p. 10.
 ---pagebreak--- 17.12.2008      MT             Il-Ġurnal Uffiċjali ta’ l-Unjoni Ewropea                          609

(6)    Ir-Regolament tal-Kummissjoni (KE) Nru 1431/94 tat-22 ta' Ġunju 1994 li
       jistabbilixxi regoli dettaljati sabiex jiġu applikati, fis-settur tal-laħam tat-tjur, l-
       arranġamenti tal-importazzjonijiet ipprovduti fir-Regolament tal-Kunsill (KE)
       Nru 774/94 li jiftaħ u jipprovdi għall-amministrazzjoni ta' ċerti kwoti tat-tariffa tal-
       Komunità għal-laħam tat-tjur u ċerti prodotti oħra agrikoli12 diġà kien ġie emendat fid-
       dawl tas-sħubija tal-Bulgarija u tar-Rumanija mal-Unjoni Ewropea mill-
       1 ta' Jannar 2007. It-tieni subparagrafu tal-Artikolu 4(1) ta' dak ir-Regolament jistipula
       li għall-perjodu ta' bejn l-1 ta' Jannar sal-31 ta' Marzu 2007, l-introduzzjoni tal-liċenzji
       ssir matul l-ewwel sebat ijiem ta' ħidma tax-xahar ta' Jannar 2007. Għal raġunijiet
       amministrattivi dan il-perjodu partikulari għandu jiġi estiż għall-ewwel ħmistax-il jum
       tax-xahar ta' Jannar 2007. Fl-interess tal-armonizzazzjoni ma' kwoti ta' importazzjoni
       oħra fl-istess settur, l-istess perjodu għandu jiġi stipulat għad-depożitu tal-
       applikazzjonijiet għall-ewwel tliet xhur tal-2007.

(7)    Għaldaqstant, huwa xieraq li r-Regolamenti (KE) Nri 1431/94, 2497/96, 1396/98,
       701/2003 u 593/2004 jiġu emendati skont dan.

(8)    Il-miżuri previsti f'dan ir-Regolament huma skont l-opinjoni tal-Kumitat ta' Ġestjoni
       għal-Laħam tat-Tjur u tal-Bajd,

ADOTTAT DAN IR-REGOLAMENT:

                                            Artikolu 1

It-tieni subparagrafu fl-Artikolu 4(1) tar-Regolament (KE) Nru 1431/94, għandu jinbidel bit-
test li ġej:

''Madankollu, għall-perjodu bejn l-1 ta' Jannar u l-31 ta' Marzu 2007, l-applikazzjonijiet għal-
liċenzja għandhom jiġu depożitati matul l-ewwel ħmistax-il jum tax-xahar ta' Jannar 2007.''

                                            Artikolu 2

It-tieni subparagrafu fl-Artikolu 4(1) tar-Regolament (KE) Nru 2497/96, għandu jinbidel bit-
test li ġej:

''Madankollu, għall-perjodu bejn l-1 ta' Jannar u l-31 ta' Marzu 2007, l-applikazzjonijiet għal-
liċenzja għandhom jiġu depożitati matul l-ewwel ħmistax-il jum tax-xahar ta' Jannar 2007.''

                                            Artikolu 3

Fl-Artikolu 4(1) tar-Regolament (KEE) Nru 1396/98 is-subparagrafu li ġej għandu jiġi
miżjud:

''Madankollu, għall-perjodu bejn l-1 ta' Jannar u l-31 ta' Marzu 2007, l-applikazzjonijiet għal-
liċenzja għandhom jiġu depożitati matul l-ewwel ħmistax-il jum tax-xahar ta' Jannar 2007.''

12
       ĠU L 156, 23.6.1994, p. 9. Ir-Regolament kif emendat l-aħħar bir-Regolament (KE) Nru 1255/2006
       (ĠU L 228, 22.8.2006, p. 3).
 ---pagebreak--- 610             MT            Il-Ġurnal Uffiċjali ta’ l-Unjoni Ewropea                17.12.2008

                                           Artikolu 4

Fl-Artikolu 5(1) tar-Regolament (KE) Nru 701/2003, is-subparagrafu li ġej għandu jiġi
miżjud:

''Madankollu, għall-perjodu bejn l-1 ta' Jannar u t-30 ta' Ġunju 2007, l-applikazzjonijiet għal-
liċenzja għandhom jiġu depożitati matul l-ewwel ħmistax-il jum tax-xahar ta' Jannar 2007.''

                                           Artikolu 5

Fl-Artikolu 5(1) tar-Regolament (KE) Nru 593/2004, is-subparagrafu li ġej għandu jiġi
miżjud:

''Madankollu, għall-perjodu bejn l-1 ta' Jannar u l-31 ta' Marzu 2007, l-applikazzjonijiet għal-
liċenzja għandhom jiġu depożitati matul l-ewwel ħmistax-il jum tax-xahar ta' Jannar 2007.''

                                           Artikolu 6

Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu
f'Il-Ġurnal Uffiċjali tal-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 21 ta’ Novembru 2006

                                              Għall-Kummissjoni
                                              Mariann FISCHER BOEL
                                              Membru tal-Kummissjoni